Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11919

2. számú Megjegyzés – A maximális üzemeltetési tömeget korlátozhatja a Zaj Bizonyítvány Szabványainak alkalmazása (lásd az Annex 16, I. Kötetben és az Annex 6, I. és II. Részeiben foglaltakat). A.3 Veszélyes jellemzők és sajátosságok Az összes várható üzemeltetési körülmény között a repülőgépnek nem lehet egyetlen olyan jellemzője vagy sajátossága sem, mely a repülőgépet veszélyessé teszi. A.4 A megfelelés bizonyítása A megadott légialkalmassági követelményeknek való megfelelés megállapítását bizonyítékokra kell alapozni, melyeket tesztekből, számításokból vagy ezek elfogadható kombinációjából nyertek feltéve, hogy minden egyes esetben az elért pontosság olyan szintű, mely elfogadható biztosítékul szolgál arra, hogy a repülőgép, alkotórészei és berendezései megfelelnek a követelményeknek, megbízhatóak és kifogástalanul működnek a várható üzemeltetési körülmények között. „B” ALRÉSZ. REPÜLÉS B.1 Általános rész B.1. 1. A „B” Alrészben előírt Szabványoknak való megfelelést repüléssel vagy egyéb, olyan repülőgépen, vagy repülőgéptípusokon végrehajtott tesztekkel kell megállapítani, melyekre Típusbizonyítványt kértek, vagy az ilyen tesztekre alapozott számítások segítségével, feltéve, hogy a számításokból nyert eredmények pontosságukat tekintve azonosak a közvetlen tesztek eredményeivel, vagy megalapozottan kifejezik azt. 2007/70/II. szám B.1. 2. Minden egyes Szabvánnyal való egyezést meg kell állapítani a repülőgéptömeg és a súlyponthelyzet összes alkalmazható kombinációjára a terhelési viszonyok olyan tartományain belül, amelyekre a tanúsítást kérik. B.1. 3. Ha szükséges, megfelelő repülőgép konfigurációkat kell meghatározni a repülés különböző szakaszaiban a teljesítmények megállapítása céljára, és a repülőgép repülési tulajdonságainak vizsgálata céljára. B.2. Teljesítményre vonatkozó tervezési paraméterek B.2. 1. A repülőgép teljesítményeiről kielégítő mennyiségű adatot kell meghatározni és közzétenni a repülési kézikönyvben annak érdekében, hogy az üzemeltetőt el tudják látni mindazon szükséges információval, melynek alapján a repülőgép teljes tömegét meghatározhassa, különös tekintettel a tervezett repülésre, továbbá képes legyen meghatározni a vonatkozó üzemeltetési paramétereket annak érdekében, hogy az adott repülés során ezek elfogadható garanciát jelentsenek a minimális biztonságos teljesítmény elérésére. B.2. 2. A repülőgépre közzétett teljesítményértékek megvalósításakor figyelemmel kell lenni az emberi teljesítőképességre, és nem igényelhet a hajózó személyzet részéről kivételes jártasságot vagy elővigyázatosságot. Megjegyzés.- Az emberi teljesítőképességre vonatkozó tájékoztató anyag az Emberi Tényezők Kiképzési Kézikönyvében (DOC 9683) található meg. B.2. 3. A repülőgép közzétett teljesítményértékeinek meg kell felelniük az A.2. 1 pontban foglaltaknak, valamint a repülőgép rendszerei és berendezései közül azoknak a logikai kombinációiban történő működésének, melyeknek működése befolyással lehet a teljesítményre. B2. 4 Minimális teljesítmény A felszállásra és a leszállásra közzétett maximális tömegnél (lásd a B2.7 pontot),- mivel függvényei a repülőtér szintmagasságának vagy a nyomásmagasságnak akár az egyezményes légkörben, akár meghatározott szélcsendes légköri viszonyok között, és vízi repülőgépek esetében meghatározott hullámzásmentes vízfelület viszonyai között, – a repülőgépnek képesnek kell lennie a minimális teljesítményértékek elérésére, melyeket a B.2.5 és a B.2.6 pontokban előírtak, figyelmen kívül hagyva az akadályokat, vagy a futópálya, vagy a vízen történő nekifutás hosszát. Megjegyzés – Ez a Szabvány megengedi, hogy a maximális felszállótömeget és a maximális leszállótömeget úgy tegyék közzé a repülőgép repülési kézikönyvében, hogy viszonyítják például: – a repülőtér szintmagasságához, vagy – a repülőtér szintjén lévő nyomásmagassághoz, vagy – a repülőtér szintjén a nyomásmagassághoz és a levegő hőmérsékletéhez , olymódon, hogy felhasználásra készen álljon rendelkezésre, amikor a repülőtér teljesítményének üzemeltetési korlátozásaihoz a nemzeti kódot alkalmazzák B2. 5. Felszállás

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes